Söödikänn

pisi|Söödikänn Hollandis 2011. aastal
Söödikänn (Stercorarius parasiticus) on änlaste sugukonda kuuluv linnuliik.

Välimus
Söödikänn on 41–46 cm pikk, tema tiibade siruulatus on 110–125 cm. Kaalub 330–610 g.

Söödikänni sulestik on mustjaspruun. Kael on kollakas ja alapool on valgesegune. Keskmised tüürsuled on kitsad ja teravad.

Levik
Söödikännid elavad tundravööndis mererannikul, peamiselt 57°–80° N. Talvitavad Lõuna-Ameerikas, Lõuna-Aafrikas, Lõuna-Austraalias ja Uus-Meremaal.

Eestis võib neid näha maist oktoobrini läbirändel mere ääres ja avamerel, harva ka suurtel siseveekogudel.

Toitumine
Teiste merelindude kolooniate lähedal pesitsedes varastavad suurema osa toidust teistelt lindudelt. Peamiselt varastavad kala randtiirudelt, kaljukajakatelt, lunnidelt, krüüslitelt ja alkidelt. Toituvad ka täiskasvanud ja noortest värvulistest, kahlajate poegadest, munadest, putukatest ning marjadest.

Pesitsemine
Kurnas on kaks muna mõõtmetega 58 × 41 mm. Haudevältus on 26–27 päeva. Pojad saavad lennuvõimeliseks 26–30 päeva vanuselt.

Viited

Välislingid


Kategooria:Eesti kurvitsalised
Kategooria:Änlased